CELEX: 32008R0031
Language: sk
Date: 2007-11-15 00:00:00
Title: Nariadenie Rady (ES) č. 31/2008 z  15. novembra 2007 , o uzatvorení Dohody o partnerstve v sektore rybolovu medzi Európskym spoločenstvom a Madagaskarskou republikou

18.1.2008   
            
            
               SK
            
            
               Úradný vestník Európskej únie
            
            
               L 15/1
            
         
      NARIADENIE RADY (ES) č. 31/2008
   z 15. novembra 2007,
   o uzatvorení Dohody o partnerstve v sektore rybolovu medzi Európskym spoločenstvom a Madagaskarskou republikou
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 37 v spojení s článkom 300 ods. 2 a článkom 300 ods. 3 prvým pododsekom,
   so zreteľom na návrh Komisie,
   so zreteľom na stanovisko Európskeho parlamentu,
   keďže:
   
               (1)
            
            
               Spoločenstvo a Madagaskarská republika prerokovali a parafovali dohodu o partnerstve v sektore rybolovu, ktorou sa rybárom Spoločenstva poskytujú možnosti rybolovu vo vodách, ktoré spadajú pod zvrchovanosť Madagaskarskej republiky.
            
         
               (2)
            
            
               Je v záujme Spoločenstva uvedenú dohodu schváliť.
            
         
               (3)
            
            
               Malo by sa definovať rozdelenie možností rybolovu medzi členské štáty,
            
         PRIJALA TOTO NARIADENIE:
   Článok 1
   Týmto sa v mene Spoločenstva schvaľuje Dohoda o partnerstve v sektore rybolovu medzi Európskym spoločenstvom a Madagaskarskou republikou.
   Text dohody je pripojený k tomuto nariadeniu (1).
   Článok 2
   Možnosti rybolovu stanovené v protokole k dohode sa rozdeľujú medzi členské štáty takto:
   
               Kategória rybolovu
            
            
               Druh plavidla
            
            
               Členský štát
            
            
               Povolenia alebo kvóty
            
         
               Lov tuniakov
            
            
               Mraziarenské plavidlá so záťahovými sieťami na lov tuniakov
            
            
               Španielsko
            
            
               23
            
         
               Francúzsko
            
            
               19
            
         
               Taliansko
            
            
               1
            
         
               Lov tuniakov
            
            
               Plavidlá s dlhými lovnými šnúrami nad 100 GRT
            
            
               Španielsko
            
            
               25
            
         
               Francúzsko
            
            
               13
            
         
               Portugalsko
            
            
               7
            
         
               Spojené kráľovstvo
            
            
               5
            
         
               Lov tuniakov
            
            
               Plavidlá s dlhými lovnými šnúrami do 100 GRT (vrátane)
            
            
               Francúzsko
            
            
               26
            
         
               Hlbokomorský lov rýb pri dne
            
            
               Experimentálny rybolov udicami alebo dlhými lovnými šnúrami na lov pri dne
            
            
               Francúzsko
            
            
               5
            
         Ak žiadosti týchto členských štátov o povolenie nevyčerpajú možnosti rybolovu stanovené protokolom, Komisia môže vziať do úvahy aj žiadosti ostatných členských štátov o povolenie.
   Článok 3
   Členské štáty, ktorých plavidlá vykonávajú rybolov na základe tejto dohody, oznámia Komisii objem každého výlovu v madagaskarskej rybolovnej oblasti v súlade s podrobnými pravidlami ustanovenými v nariadení Komisie (ES) č. 500/2001 zo 14. marca 2001, ktorým sa ustanovujú podrobné pravidlá pre uplatňovanie nariadenia Rady (EHS) č. 2847/93 o monitorovaní úlovkov ulovených rybárskymi plavidlami Spoločenstva vo vodách tretích krajín a na šírom mori (2).
   Článok 4
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. novembra 2007
      
         
            Za Radu
         
         
            predsedníčka
         
         M. L. RODRIGUES
         
      
   
   
      (1)  Pozri text dohody v Ú. v. EÚ L 331, 17.12.2007, s. 7.
   
      (2)  Ú. v. ES L 73, 15.3.2001, s. 8.